  Виталий Пронин Матэктэ выль ар праздник, соин сэрен алдаськыса вузаськисьёс уката трос луизы - кузьым басьтыны ӵекто. Дэри ёросысь Пероггуртысь 92 аресъем Лизапай туннэ тодаз вае, кызьы 3 егит пиос  дэмлазы  «алмаз» прибор.- вань висёнъёс сярысь тодӥсьёс сямен вераськизы, эмъясь луыны дасяськиськом, пе - дышетсконмы 2 толэзь кылиз на. Нош  оген улӥсь песянайёслы приборез дунтэмен сётомы, шуизы. Мон оски. Огез егит воргорон, патерам пырыса, уксё куриз - сётӥ, - вера песянай.Егит адями лизапайлэсь 11 сюрс 800 манет курем. Чек но кельтэм. Кагаз вылын кыӵе ке валантэм пус-печать пуктэмын. Вузчилэн нимыз но гожтэмын - павел владиславович. Вань телефон номерез но. Жингыртыса утчам - егит кышномурт ӟуч кылын вазиз, вождэс эн вае, связь уг ужа, пе.Людмила пушина, песянайлэн кенэз, арбериез ужатыны выриз, но пайдатэм.- ма, егит пиос возьма-тӥзы ужамзэ: маке кус вадьсам тюк-тюк кокаськиз, кызьы-мар думылӥзы ёзъёссэ - ӧй чакла, - шуэ лизапай.- мон адӟи та приборез но соку ик шуи: китайской шудон. Валатски: алдаллям. Песянайлы кӧня пол верамын ни: эн басья сыӵе макеосты, эн усья патердэ, - вера людмила пушина. - ма карод, туж оскиськись со милям.Лиза апайлэн эшшо 2-ез бускельёсыз приборъёс басьтӥллям. Ярам, полицие вазиськиллям. Но отын шуиллям: асьтэос янгыш. Роспотребнадзорлэн элькун  управлениысьтыз специалистъёс но уг буйгато.- вузчиез ӝегатӥзы ке но, со ассэ янгышен уз лыдъя, - шуиз Роспотребнадзорысь басьяськисьёслэсь правооссэс утёнъя ёзэн кивалтӥсь людмила радкевич. - озьыен, одно судэ вазиськоно луоз. Но ӵем дыръя алдам адямиос судын уг вормо, угось вузчилэсь янгышсэ доказать карыны туж шуг.Роспотребнадзорлэн элькун управлениысьтыз специалистъёс тодэ вайыто: выль ар праздник вакытэ алдаськыса вузаськисьёс йыло. Ӵемысь соос, тодмо фирмаослэн вузъёссылы кельшись яке нимъёсынызы тупась арбериос ӵектыса, ветло. Кылсярысь, лизапай но «алмаз» нимын басьтэм приборзэ аптекаосын вузаноеныз сурам. Берло дыре, ву чылкытатӥсь приборъёс ӵектыса, газлы но тыллы счётчикъёсты воштыны дэмласа, трос ветло. Пӧяськисьёслэн вотэсазы сюронтэм вылысь туж сак луоно.Шӧкыч уром    